### Beslutningstema

Der skal træffes beslutning om anbefaling til Landsbyggefonden verd. godkendelse af byggeregnskab Skema C for opretningsarbejder, anbefaling af godkendelse af byggeregnskab for ekstraordinære renoveringsarbejder, optagelse af realkreditlån på 235.688 kr., kommunegaranti for realkreditlån på 32,36 %, og godkendelse af lejestigning på 8%.

### Historik

Kommunalbestyrelsen anbefalede den 28. april 2016 til Landsbyggefonden at godkende Skema A vedr. opretningsarbejder med en anskaffelsessum 2,171 mio. kr., samt ekstraordinære renoveringsarbejder for 893.000 kr. Arbejdet udføres i forbindelse med tagrenovering i afdelingens boliger beliggende [adresse], 4, [adresse], 12, 14 og 16, Tønder. Samtidig gav Kommunalbestyrelsen tilladelse til optagelse af realkreditlån for støttet- og ustøttet arbejde, tilsagn om kommunegaranti for lånene, fritagelse til afdelingen for årlig indbetaling af 37.000 kr. til dispositionsfonden for nuværende og fremtidige udamortiserede lån, tilsagn om [adresse] medvirken til kapitaltilførsel 50.000 kr. og afledt lejeforhøjelse.

Efter afholdt licitation anbefalede Kommunalbestyrelsen den 26. maj 2016 til Landsbyggefonden at godkende Skema B vedr. opretningsarbejder med en anskaffelsessum 2,171 mio. kr. samt ekstraordinære renoveringsarbejder for 893.000 kr.

### Sagsfremstilling

Som administrator for Tønder Andelsboligforening, afd. 20 har Salus Boligorganisation senest ved brev af 28. marts 2023 fremsendt anmodning om godkendelse af byggeregnskab Skema C for opretningsarbejder, godkendelse af byggeregnskab for ekstraordinære renoveringsarbejder, tilladelse til optagelse af realkreditlån, beslutning om kommunegaranti, og godkendelse af afledt lejeforhøjelse.

Den samlede anskaffelsessum i henhold til Skema A, Skema B og Skema C og finansiering fremgår af nedennævnte oversigt.

![](data:image/png;base64...)

Idet bygningerne er fredet, har Kulturstyrelsen været involveret i projektet og stillet krav til arbejdets udførelse. De første tagvinduer, der blev monteret, medførte fugt i lejlighederne. Tagvinduerne måtte udskiftes til en kvalitet, som opfyldte Kulturstyrelsens krav, hvilket medførte en merudgift til håndværker og en forlænget byggeperiode.

Byggeregnskabet i henhold til Skema C vedrørende opretningsarbejde udviser en samlet merudgift på 235.688 kr. Merudgiften finansieres ved optagelse af realkreditlån med kommunegaranti for den procentdel af realkreditlånet som på tidspunkt for lånet optagelse får pantsikkerhed ud over 60 % af ejendommens værdi, med regaranti fra Landsbyggefonden på 50 %. Garantibeløbet er af realkreditinstituttet beregnet til 32,36 %.

Projektet afleder en huslejestigning på 8 %.

Byggeregnskabet vedrørende ekstraordinære renoveringsarbejder viser en merudgift på kr. 15.476 kr. Merudgiften finansieres ved øget egen trækningsret.

Landsbyggefonden har taget merudgifterne til efterretning.

Irma Henriksen har 11.06.2020 revideret byggeregnskab Skema C vedrørende opretningsarbejder.

Irma Henriksen har 16.11.2022 revideret byggeregnskab vedrørende ekstraordinære renoveringsarbejder.

Forvaltningen anbefaler, at byggeregnskab vedr. Skema C opretningsarbejder, og byggeregnskab vedr. ekstraordinære renoveringsarbejder godkendes.

I henhold til Almenboligloven og den politiske beslutningskompetenceplan for tilsynet med det støttede boligbyggeri, ligger kompetencen til at garantere for boligorganisationers optagelse af lån i sager om bl.a. opretningsarbejder, hvor Landsbyggefonden har givet tilsagn om ydelsesstøtte, hos Kommunalbestyrelsen.

### Økonomi

[adresse] andel af kapitaltilførsel på 50.000 er indbetalt.

Tønder Kommune har kommunegaranti i afdelingen for realkreditlån på 2,171 mio. kr.

### Lovgrundlag

Lov om almene boliger, Driftsbekendtgørelsen og Regulativ om støtte fra Landsbyggefonden.

### Fagchefen for Politik og Strategi indstiller,

at skema C og anskaffelsessummen for opretningsarbejde 2,406 mio. kr. anbefales godkendt,

at anskaffelsessummen for ekstraordinære renoveringsarbejder 908.476 kr. anbefales godkendt,

at ansøgning om tilladelse til optagelse af realkreditlån 235.688 kr. godkendes,

at ansøgning om kommunegaranti 32,36 % godkendes,

at afledt huslejeforhøjelse 8 % godkendes, og

at indstillingen videresendes til Kommunalbestyrelsen.

Beslutning fra Økonomiudvalget, 20. april 2023, pkt. 8:

Indstillingen anbefales.

Georg Christensen deltog ikke i mødet.

### Beslutning

Indstillingen godkendt.